National Union of Women’s Suffrage Societies

National Union of Women's Suffrage Societies (NUWSS) var en britisk kvinnesaksorganisasjon som arbeidet for kvinners stemmerett. Organisasjonens leder og dominerende skikkelse var den liberale kvinnesaksforkjemperen Millicent Fawcett. NUWSS var den sentrale liberale stemmerettsforeningen og arbeidet med parlamentariske midler, kontakt med ledende politikere og publisistisk virksomhet. De ble derfor omtalt som suffragister, og stod i skarp motsetning til de militante suffragettene som drev med direkte aksjoner og sivil ulydighet. NUWSS var med å etablere Den internasjonale kvinnestemmerettsalliansen, og sørget for at suffragettene ble nektet medlemskap der. NUWSS' farger var rødt, hvitt og grønt.

Fawcett var et viktig forbilde for Gina Krog og den norske kvinnesaksbevegelsen.

Referanser

Eksterne lenker 
 

Politiske organisasjoner
Britiske organisasjoner